Дашдоржийн Цэрэнтогтох

Дашдоржийн Цэрэнтогтох (1951 - 2015 оны 8 сарын 26) нь Өвөрхангай аймгийн Нарийнтээл сумын харьяат, үндэсний бөхийн дархан аварга, чөлөөт бөхийн Азийн наадмын аварга, Монгол Улсын гавьяат тамирчин юм.

 Амжилт 
Үндэсний бөх
Тэрээр Үндэсний Их Баяр Наадамд 4 түрүүлж, 5 үзүүрлэсэн. Үндэсний бөхийн дэвжээнд үзүүлсэн амжилтаараа 1991 оны 7 сарын 5-нд гавъяат тамирчин цолоор шагнуулжээ.

1972 онд 6 давж Улсын начин цол хүртэв
1977 онд 7 давж дөрөвт үлдэн Улсын заан цол хүртсэн
1978 онд 9 даван түрүүлж Улсын арслан болжээ
1979 онд Монголын Бүх Ард Түмний VI Спартакиадад түрүүлж Улсын аварга цолд хүрсэн
1979 онд 7 давсан
1980 онд 9 давж түрүүлэн даян аварга болов
1981 онд 8 давж үзүүрлэхэд нь дархан аварга цол хүртээжээ
1982 онд 6 давав
1983 онд 9 давж түрүүлсэн
1984 онд 9 давж түрүүлсэн
1985 онд 7 давсан
1986 онд 8 давж үзүүрлэсэн
1987 онд 8 давж үзүүрлэсэн
1988 онд мөн 8 давж үзүүрлэсэн
1989 онд 7 давсан
1990 онд 8 давж үзүүрлэсэн
Мөн онд болсон Монголын Нууц Товчооны 750 жилийн ойн даншиг наадамд 6 давж шөвгөрчээ.

Чөлөөт бөх
Тэрээр чөлөөт бөхөөр зуны олимпод 2 удаа оролцож, 1980 оны Москвагийн олимпод 5-р байр эзэлж байв. Ид үедээ 90кг-ийн жингийн ангилалд барилддаг байсан. Мөн дэлхийн аварга шалгаруулах тэмцээнд 3 удаа эх орноо төлөөлөн оролцож байв.

1974 онд Ираны Тегеранд болсон Азийн наадамд Монголчуудаас анхлан алтан медаль хүртжээ.

Ангилал:Дархан аварга
Ангилал:Монголын бөх
Ангилал:Монголын олимпын оролцогч
Ангилал:Монголын азийн наадамд оролцогч
Ангилал:1976 оны зуны олимпод оролцогч
Ангилал:1980 оны зуны олимпод оролцогч
Ангилал:Бөхийн азийн наадмын аварга
Ангилал:Монгол улсын хөдөлмөрийн баатар
Ангилал:Монгол улсын гавьяат тамирчин
Ангилал:Нарийнтээлийн хүн
Ангилал:Монголчууд
Ангилал:1951 онд төрсөн
Ангилал:2015 онд өнгөрсөн